<diacritize> O se! O se! Olufe mi ti lo! Ki ni aye je fun mi laisi olufe mi! Olufe mi ti bo si owo eranko buburu, kinniun ti fa a ya perepere. Ta ni o da bi olufe mi ninu aye! Ta ni o lewa bi omo naa laarin omo eniyan! Ta ni o le se bi oun ti i se fun mi! Olufe mi, olufe mi, olufe mi owon julo - lojo ibanuje iwo fun mi layo; lojo ekun iwo pa mi lerin-in; lojo ibinu iwo lo tu mi ninu; lojo ija iwo lo fun mi ni suuru; lojo iresile iwo lo gbe mi ga; nigba ti awon omo araye ko mi sile iwo ko ko mi; nigba ti won n bu mi iwo ko buu mi; nigba ti won n di rikisi mo mi iwo ko di mo mi - iwo ni mo fi n se iyi fun awon ore, iwo ni mo fi se forifori fun awon ojulumo, iwo ni mo fi n se ileri laaarin awon gbajumo gbogbo. Bi iwo ti n se oju mi ni iwo n se ehin mi pelu. Ibikibi ti iwo ba ti ri awon eniyan mi ni iwo ti n ye won si, nigba ti alejo mi ba de iwo a maa se e tayotayo, ojo ti mo ba riowo ni mo to n fi i fun o, igba ti agbara mi ba ka ebun ni mo to n fun o ni ebun, iwo ko si je gbe oro mi kale ki o maa bu mi laaarin awon alabaasire re; ibi ti mo ba fi o si ni mo maa n ba o. O ko fe mi tan ki o tun maa ba elomiran soro kelekele ni koko, n ko si ba o ni idi agagebe kan lati ojo ti a ti n fe ara wa. O ye mi si bi o ti ye ki o ye mi si, o ba mi sire nigba ti ire to, o ba mi kedun ni akoko ibakedun, bee ni o koo si wi fun mi lojo kan wi pe ki ni mo maa se. Ki lo ha tun ku fun mi lehin iru eyi! Ki lo ha tun ku fun mi nigba naa! Ki iwo lo ki emi jokoo saye abi nla- Emi ko. Ijapa ki i lo ki igba ehin re gbe ile, ibi ti igbin ba n lo toun tikarawun ni n lo. <yor>Ó ṣe! Ó ṣe! Olúfẹ mi ti lọ! Kí ni ayé jẹ fún mi láìsí olùfẹ mi! Olùfẹ mi ti bọ sí ọwọ ẹranko búburú, kìnnìún ti fà á ya pẹrẹpẹrẹ. Ta ni ó dà bí olùfẹ mi nínú ayé! Ta ni ó lẹwà bi ọmọ náà láàrin ọmọ ènìyàn! Ta ni ó lè ṣe bí òun ti í ṣe fún mi! Olúfẹ mi, olùfẹ mi, olùfẹ mi ọwọn jùlọ - lọjọ ìbànújẹ ìwọ fún mi láyọ; lọjọ ẹkùn ìwọ pa mí lẹrìn-ín; lọjọ ìbínú ìwọ lo tù mi nínú; lọjọ ìjà ìwọ lo fún mi ní sùúrù; lọjọ ìrẹsílẹ ìwọ lo gbé mi ga; nígbà tí àwọn ọmọ aráyé kọ mí sílẹ ìwọ kò kọ mí; nígbà tí wọn ń bú mi ìwọ kò búu mi; nígbà tí wọn ń di rìkíṣí mọ mi ìwọ kò dì mọ mi ìwọ ni mo fi ń ṣe iyì fún àwọn ọrẹ, ìwọ ni mo fi ṣe fọrífọrí fún àwọn ojúlùmọ, ìwọ ni mo fi ń ṣe ìlérí láàárin àwọn gbajúmọ gbogbo. Bí ìwọ ti ń ṣe ojú mi ni ìwọ ń ṣe ẹhìn mi pẹlú. Ibikíbi tí ìwọ bá tí rí àwọn ènìyàn mi ni ìwọ ti ń yẹ wọn sí, nígbà tí àlejò mi bá dé ìwọ a máa ṣe é tayọtayọ, ọjọ tí mo bá ríowó ni mo tó ń fi í fún ọ, ìgbà tí agbára mi bá ká ẹbùn ni mo tó ń fún ọ ní ẹbùn, ìwọ kò sì jẹ gbé ọrọ mi kalẹ kí ó máa bú mi láàárin àwọn alábàáṣiré rẹ; ibi tí mo bá fi ọ sí ni mo máa ń bá ọ. O kò fẹ mi tán kí o tún máa bá ẹlòmíràn sọrọ kẹlẹkẹlẹ ní kọkọ, n kò sì bá ọ ní ìdí àgàgebè kan láti ọjọ tí a ti ń fẹ ara wa. O yẹ mi sí bí ó ti yẹ kí o yẹ mi sí, o bá mi siré nígbà tí iré tọ, o bá mi kẹdùn ni àkókò ìbákẹdùn, bẹẹ ni o kòo sì wí fún mi lọjọ kan wí pé kí ni mo máa ṣe. Kí ló ha tún kù fún mi lẹhìn irú èyí! Kí ló ha tún kù fún mi nígbà náà! Kí ìwọ lọ kí èmi jókòó sáyé àbí nla- Èmi kọ. Ìjàpá kì í lọ kí igbá ẹhìn rẹ gbé ilẹ, ibi tí ìgbín bá ń lọ tòun tìkarawun ní ń lọ. 